Die laaste wuif totsiens | Maroela Media
Tinney Davidson (Foto: CBC)
Honderde leerlinge van Comox, British Columbia in Kanada het voor Tinney Davidson se huis saamgekom om vir die laaste keer dié bejaarde vrou te groet wat die afgelope 12 jaar vir hulle gewuif het op pad skool toe.
Tinney en haar man, Ken, het in 2007 in ŉ huis ingetrek wat naby Highland Secondary School geleë is. Hulle het in die oggend talle skoliere verby hul huis sien stap. Die egpaar het vir hulle begin waai as ŉ vrolike gebaar vroeg in die oggend. Die skoliere het vinnig begin om ook vir die egpaar te wuif.
Tinney het dit 12 jaar lank gedoen. Maar nou verhuis die 88-jarige na ŉ tehuis vir verswakte bejaardes.
Die skoliere wou seker maak dat sy nie verhuis sonder ŉ behoorlike groet nie. Meer as 400 leerlinge het met blomme en plakkate opgedaag as ŉ laaste wuif totsiens.
Video: Die wêreld se grootste teddiebeer
Ag dis n mooi gebaar van die kinders…. dankie dat daar nog kinders is wat ou mense nog so spesiaal te laat voel…
Wat ñ mooi gebaar. Dis nou respek.
Ja nee dit is die Klein dingetjies wat tel. Dierbaar
kry sommer ‘n knop in die keel. Dit is voorwaar ‘n mooi gebaar.
Dit is nou sweat. Glo die tannie waardeer dit